Zagreb, 11. svibnja 2023.g.

**Z A P I S N I K**

sa **7. sjednice** Povjerenstva za odlučivanje o sukobu interesa održane dana 11. svibnja 2023.g. godine u prostorijama Povjerenstva za odlučivanje o sukobu interesa, s početkom u 10,30 sati.

**PRISUTNI:** Aleksandra Jozić-Ileković, Nike Nodilo Lakoš, Igor Lukač, Ines Pavlačić i Ana Poljak

**Iz Ureda Povjerenstva:** Majda Uzelac, Ivan Matić, Mija Jurinić, Daniel Žabčić i Marko Matić

Predsjedava: predsjednica Povjerenstva za odlučivanje o sukobu interesa Aleksandra Jozić-Ileković.

Predsjednica Povjerenstva otvara sjednicu te poziva članove da se izjasne o tome prihvaćaju li predloženi dnevni red. Utvrđuje se da članovi Povjerenstva jednoglasno prihvaćaju predloženi dnevni red.

**Prelazi se na raspravljanje o 1. točci dnevnog reda.**

Članica Povjerenstva Ana Poljak kao izvjestiteljica u predmetu **P-312/19, obveznik ANDRIJA MIKULIĆ, glavni državni inspektor**,navodi kako je u navedenom predmetu Povjerenstvo protiv obveznika pokrenulo postupak zbog moguće povrede članka 8. i 9. ZSSI-a, koja proizlazi iz propusta obveznika da po pisanom pozivu Povjerenstva u danom roku priloži odgovarajuće dokaze potrebne za usklađivanje prijavljene imovine u izvješćima o imovinskom stanju dužnosnika. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznik počinio povredu članka 27. ZSSI-a, u vezi s člankom 8. i 9. ZSSI-a, te predlaže da se obvezniku izrekne sankcija obustave isplate dijela neto mjesečne plaće u ukupnom iznosu od 865,00 eura, koja će trajati 3 mjeseca i izvršit će se 3 jednaka uzastopna mjesečna obroka.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 1. točci dnevnog reda dovršeno.

**Prelazi se na raspravljanje o 2. točci dnevnog reda.**

Član Povjerenstva Igor Lukač kao izvjestitelj u predmetu **P-94/21, obveznik MARIN GREGOROVIĆ, gradonačelnik Grada Cresa**, navodi kako jeu navedenom predmetu Povjerenstvo protiv obveznika pokrenulo postupak zbog moguće povrede članka 14. stavka 2. ZSSI-a, koja proizlazi iz primanja mjesečne naknade u iznosu od 1.000,00 kuna za obavljanje funkcije predsjednika Upravnog vijeća Županijske lučke uprave Cres u razdoblju od lipnja 2017. do kolovoza 2017. Izvjestitelji iznosi utvrđenja iz predmetnog spisa i predlaže da Povjerenstvo donese odluku da je obveznik primanjem mjesečne naknade u neto iznosu od 1.000,00 kuna za obavljanje funkcije predsjednika Upravnog vijeća Županijske lučke uprave Cres u razdoblju od lipnja do kolovoza 2017., za vrijeme obnašanja dužnosti zamjenika gradonačelnika Grada Cresa te potom gradonačelnika Grada Cresa počinio povredu članka 14. stavka 2. ZSSI-a te predlaže da mu se za opisnu povredu izrekne sankcija iz članka 42. stavka 1. točke 1. ZSSI-a, opomena.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 2. točci dnevnog reda dovršeno.

**Prelazi se na raspravljanje o 3. točci dnevnog reda.**

Član Povjerenstva Igor Lukač kao izvjestitelj u predmetu **P-155/21, obveznik MIRKO RONČEVIĆ, općinski načelnik Općine Čađavica, obveznik MIRKO MALIŠ, općinski načelnik Općine Čačinci do 20. svibnja 2021.g., i obveznik MATO DAMJAN, općinski načelnik Općine Crnac**,navodi kako je u navedenom predmetu Povjerenstvo protiv obveznika pokrenulo postupak zbog moguće povrede članka 14. stavka 1. ZSSI-a, koja proizlazi iz istovremenog obnašanja navedenih javnih dužnosti i obavljanja funkcije člana Upravnog vijeća Dječjeg vrtića „Lipa“ Čađavica, koji nije proglašen ustanovom od posebnog državnog interesa niti od posebnog interesa za jedinicu lokalne ili područne (regionalne) samouprave, niti su navedenu funkciju obavljali po položaju. Izvjestitelj iznosi utvrđenja iz predmetnog spisa i predlaže da Povjerenstvo donese odluku da su dužnosnici počinili povredu članka 14. stavka 1. ZSSI te predlaže da se obveznicima Mirku Rončeviću i Mati Damjanu izrekne sankcija opomena, dok za obveznika Mirka Mališa predlaže utvrđenje povrede ali se obvezniku sankcija neće izreći s obzirom na to da je od prestanka obnašanja dužnosti općinskog načelnika Općine Čačinci proteklo više od 12 mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 3. točci dnevnog reda dovršeno.

**Prelazi se na raspravljanje o 4. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-308/21, obveznik MATIJA MAUROVIĆ, zamjenik općinskog načelnika Općine Ližnjan do 19. svibnja 2021.g.,** navodi da je Povjerenstvo protiv obveznika pokrenulo postupakzbog moguće povrede članaka 8. i 9. ZSSI-a, koja proizlazi iz propusta da po pisanom nalogu Povjerenstva, podnese pravilno i potpuno ispunjeni obrazac izvješća o imovinskom stanju dužnosnika povodom prestanka obnašanja dužnosti. Izvjestiteljica izlaže predmet i predlaže da Povjerenstvo donese odluku da je obveznik počinio povredu članka 10., u vezi s člankom 8. i 9. ZSSI/11-a te da se obvezniku ne izrekne sankcija, s obzirom da je od prestanka obnašanja dužnosti prošlo više od dvanaest mjeseci.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 4. točci dnevnog reda dovršeno.

**Prelazi se na raspravljanje o 5. točci dnevnog reda.**

Članica Povjerenstva Ines Pavlačić kao izvjestiteljica u predmetu **P-492/22, obveznica NEVENKA GRBAC, direktorica trgovačkog društva Termoplin d.d.,** navodi kako je Povjerenstvo dana 17. ožujka 2023. odlučilo da je u navedenom predmetu utvrđeno postojanje pretpostavki za pokretanje postupka radi moguće povrede članka 10. stavka 2. ZSSI-a. Izvjestiteljica iznosi utvrđenja iz predmetnog spisa i predlaže da Povjerenstvo donese odluku da je obveznica, propustom da po pisanom nalogu Povjerenstva, u danom roku, podnese pravilno i potpuno ispunjeni obrazac izvješća o imovinskom stanju obveznika povodom stupanja na dužnost direktorice trgovačkog društva Termoplin d.d., počinila povredu članka 10., u vezi s člankom 8. i 9. ZSSI-a, te predlaže da joj se izrekne novčana kazna u iznosu od 796,34 eura.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 5. točci dnevnog reda dovršeno.

**Prelazi se na raspravljanje o 6. točci dnevnog reda.**

Članica Povjerenstva Nike Nodilo Lakoš kao izvjestiteljica u predmetu **P-345/19, obveznik ŽELJKO UHLIR, državni tajnik u Ministarstvu prostornog uređenja, graditeljstva i državne imovine**, navodi kako jeu predmetu zaprimljena prijava koja se čita. Izvjestiteljica iznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog mogućeg kršenja odredbi članka 8. i 9. ZSSI-a, u svezi sa člankom 27. ZSSI-a, koja proizlazi iz nesklada između prijavljene imovine iz izvješća o imovinskom stanju dužnosnika i stanja imovine kako proizlazi iz podataka pribavljenih od nadležnih tijela.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 6. točci dnevnog reda dovršeno.

**Prelazi se na raspravljanje o 7. točci dnevnog reda.**

Predsjednica Povjerenstva Aleksandra Jozić-Ileković kao izvjestiteljica u predmetu **P-66/21, obveznica LJUBICA AMBRUŠEC, općinska načelnica Općine Gradec**, navodi kako je protiv obveznice zaprimljena prijava koja se čita. Izvjestiteljicaiznosi podatke i dokumentaciju koji su prikupljeni u predmetu i predlaže da Povjerenstvo donese odluku o pokretanju postupka zbog moguće povrede članka 7. točke c) ZSSI-a, koja proizlazi iz moguće zlouporabe posebnih prava dužnosnika na način da je dužnosnica sklopila Ugovor o djelu sa svojom kćeri za poslove vođenja projekta i vršenja nadzora nad projektom sanacije Biskupskog dvorca i uređenja perivoja dvorca u Općini Gradec.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 7. točci dnevnog reda dovršeno.

**Prelazi se na raspravljanje o 8. točci dnevnog reda.**

Član Povjerenstva Igor Lukač kao izvjestitelj u predmetu **P-84/21, obveznik DRAGO HODAK, općinski načelnik Općine Đulovac do 3. lipnja 2021.g.,** iznosi podatke i dokumentaciju koji su prikupljeni u predmetu i predlaže da Povjerenstvo donese odluku da se postupak za odlučivanje o sukobu interesa protiv dužnosnika, a vezano uz način korištenja službenog automobila Općine Đulovac tijekom 2018. godine, neće pokrenuti, s obzirom na to da Općina Đulovac za navedeno razdoblje ne raspolaže putnim nalozima i putnim radnim listovima te stoga nije bilo moguće utvrditi je li dužnosnik službeni automobil Općine Đulovac koristio za privatne potrebe.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 8. točci dnevnog reda dovršeno.

**Prelazi se na raspravljanje o 9. točci dnevnog reda.**

Članica Povjerenstva Ana Poljak kao izvjestiteljica u predmetu **M-89/23, na zahtjev obveznika TOMISLAVA JOSIPOVIĆA, direktora trgovačkog društva PULAPROMET d. o. o. za prijevoz putnika,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 9. točci dnevnog reda dovršeno.

**Prelazi se na raspravljanje o 10. točci dnevnog reda.**

Članica Povjerenstva Ines Pavlačić kao izvjestiteljica u predmetu **M-93/23, na zahtjev obveznika DAVORA ZORIČIĆA, državnog tajnika u Ministarstvu financija,** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obvezniku da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 10. točci dnevnog reda dovršeno.

**Prelazi se na raspravljanje o 11. točci dnevnog reda.**

Članica Povjerenstva Ana Poljak kao izvjestiteljica u predmetu **M-94/23, na zahtjev obveznika MARIA DEMIROVIĆA, ravnatelja u Ministarstvu financija - Carinska uprava** iznosi predmetni zahtjev za davanjem mišljenja, relevantne odredbe Zakona o sprječavanju sukoba interesa te predlaže da Povjerenstvo obveznici da mišljenje prema prijedlogu koji se čita na sjednici.

Otvara se rasprava.

Nitko od ostalih članova Povjerenstva nema daljnjih pitanja niti prijedloga.

Utvrđuje se da je raspravljanje o 11. točci dnevnog reda dovršeno.

Predsjednica Povjerenstva konstatira da je sjednica završena. Prelazi se na postupak glasovanja. Na temelju članka 44. stavka 3. Zakona o sprječavanju sukoba interesa postupak glasovanja zatvoren je za javnost.

Sjednica je završena u 11,45 sati.

**Zapisnik sastavio**

**tajnik Povjerenstva: Predsjednica Povjerenstva:**

**Ivan Matić, dipl.iur. Aleksandra Jozić-Ileković ,dipl.iur.**